Temeljem članka 29. Statuta Osnovne škole Dr. Ivan Merz, Školski odbor Osnovne škole Dr. Ivan Merz na 36. sjednici održanoj 6.12.2023., a nakon provedene rasprave na Učiteljskom vijeću 13.11.2023. sukladno čl. 81. Statuta OŠ Dr. Ivan Merz, Vijeću roditelja 13.11.2023. sukladno čl. 143. Statuta OŠ Dr. Ivan Merz i Vijeću Učenika 14.11.2023. sukladno čl. 129. Statuta OŠ Dr. Ivan Merz donosi

Odluka o izmjenama i dopunama Kućnog reda

Članak 1.

Pravilnik o  Kućnom redu nadalje se zove Kućni red.

Članak 2.

Članak 14. Kućnog reda mijenja se i glasi:

Učenici ne smiju koristiti prijenosno računalo, mobitel i druge slične elektroničke uređaje (“pametne satove“) za vrijeme nastave i za vrijeme odmora.

Iznimno, i u hitnim slučajevima, uz odobrenje učitelja, stručnog suradnika ili ravnatelja Škole, učenik može koristiti mobitel i/ili drugi elektronički uređaj za komunikaciju.

Učenici mogu koristiti mobitele i/ili druge elektroničke uređaje u nastavne svrhe u nazočnosti i prema uputama učitelja. Reproduciranje glazbe, video uradaka, snimanje i fotografiranje drugih učenika nije dozvoljeno kao ni reprodukcija snimaka na bilo kojem mediju ili društvenoj mreži.

Članak 3.

Članak 16. mijenja se i glasi

U slučaju kršenja odredaba 14. i 15. Kućnog reda, nedozvoljenog korištenja, mobiteli i/ili drugi elektronički uređaji se privremeno oduzimaju i dostavljaju ravnatelju (ili stručnim suradnicima Škole), o čemu se obavještava razrednik/ica učenika/ice.

Roditelji/skrbnici se obavještavaju o oduzimanju mobitela i/ili drugih elektroničkih uređaja i pozivaju se da osobno preuzmu mobitel i/ili drugi elektronički uređaj.

Roditelji/skrbnici prilikom preuzimanja ispunjavaju obrazac (Prilog 1.)

Članak 4.

Ovaj Odluka stupa na snagu osmoga dana od dana objave na oglasnoj ploči Škole.

KLASA: 011-02/23-01/05

UR.BROJ: 251-153-01-23-01

U Zagrebu 6.12.2023.

Predsjednica Školskog odbora:

Gordana Paić

Napomena: Odluka o izmjenama i dopunama Pravilnika o kućnom redu je objavljena na mrežnim stranicama Škole i na oglasnoj ploči 8.12.2023. godine.

Prilog 1. Obrazac o preuzimanju mobitela i/ili drugih elektroničkih uređaja

Osnovna škola Dr. Ivan Merz

Račkog 4

10000 Zagreb

Ovom izjavom potvrđujem da sam preuzeo/la mobitel i/ili elektronički uređaj\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(detalji uređaja) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime i prezime učenika) \_\_\_\_ razreda, kojeg mu je dana\_\_\_\_\_\_\_\_\_\_\_\_\_\_\_\_\_, oduzeo/la učitelj/ica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Zagreb, \_\_\_\_\_\_\_\_\_\_\_\_\_\_\_\_.

Roditelj/ skrbnik učenika\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnatelj/ stručni suradnik Škole: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Obrazac se ispunjava u dva (2) primjerka, jedan (1) primjerak zadržava roditelj/ skrbnik učenika, a jedan (1) Škola